Gant Čurda e voe lavaret pelech e oa kuzhiadelloù ar rouedad Jindra, re ar familh Moravec (eus Zizkov) en o zouez. Dar 17 a viz Even da 5 eur vintin e voe furchet ranndi ar familh gant izili Gestapo. An itron Moravec en em lazhas (lonkañ kianur a reas) pedo er privezioù. He gwaz ne oueze ket e oa-hi perzh eus ar stourm enepnazi, hag e voe kaset da Balez Peček asambles gant e vab Ata. Eno e voe jahinet Ata an devezh-pad : lakaet e voe da vezviñ diwar evañ kognak ha diskouezet e voe dezhañ penn trochet e vamm lakaet en akwariom. A-benn ar fin e lavaras Ata Moravec ar pezh a oueze. 700 soudard a voe kaset dan iliz, met ne zeujont ket a-benn da dapout an harz-lammerien vev. Tri stourmer, Jan Kubiš en o zouez, a voe lazhet er sal-pediñ, goude un emgann div eurvezh-pad. Ar pevar stourmer all a chome, Jozef Gabčík en o zouez, en em lazhas er chev-iliz goude bezañ stourmet ouzh SS a glaskas mogediñ ha beuziñ anezho. 14 SS a voe lazhet hag 21 anezho gloazet.